A4-0302/96

Ψήφισμα για την ενσωμάτωση των δραστηριοτήτων ΕΚΑΧ στον προϋπολογισμό της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη τις διατάξεις της Συνθήκης ΕΚΑΧ και ειδικότερα τα άρθρα 49 έως 56,

- έχοντας υπόψη το ψήφισμά του της 9ης Ιουλίου 1992 για τις δημοσιονομικές και χρηματοπιστωτικές συνέπειες των μελλοντικών εξελίξεων της Συνθήκης ΕΚΑΧ ((ΕΕ C 241 της 21.9.1992, σελ. 181)),

- έχοντας υπόψη το ψήφισμά του της 21ης Απριλίου 1994 σχετικά με τις μελλοντικές προοπτικές της Συνθήκης ΕΚΑΧ ((ΕΕ C 128 της 9.5.1994, σελ. 368)),

- έχοντας υπόψη την Ανακοίνωση της Επιτροπής της 18ης Νοεμβρίου 1992 σχετικά με τις μελλοντικές προοπτικές της Συνθήκης ΕΚΑΧ: χρηματοπιστωτικές δραστηριότητες (SEC(92)1889),

- έχοντας υπόψη το Πράσινο Βιβλίο της 11ης Ιανουαρίου 1995 με τίτλο «Για μια ενεργειακή πολιτική της Ευρωπαϊκής Ένωσης» (COM(94)0659),

- έχοντας υπόψη τα πορίσματα του Συμβουλίου της 24ης Νοεμβρίου 1992,

- έχοντας υπόψη το Υπόμνημα της Συμβουλευτικής Επιτροπής ΕΚΑΧ της 24ης Μαρτίου 1994 καθώς και εκείνο της 28ης Ιουνίου 1995,

- έχοντας υπόψη τις ετήσιες εκθέσεις του Ελεγκτικού Συνεδρίου σχετικά με την εκτέλεση των προϋπολογισμών του 1991 και του 1994,

- έχοντας υπόψη το άρθρο 148 του Κανονισμού του,

- έχοντας υπόψη το ψήφισμά του της 18ης Ιουλίου 1996 σχετικά με την Ανακοίνωση της Επιτροπής προς το Συμβούλιο και το Κοινοβούλιο με τίτλο «Για την αναθέρμανση της αναδιάρθρωσης της κοινοτικής χαλυβουργίας» ((ΕΕ C 261 της 9.9.96, σελ. 149)),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Κοινωνικών Υποθέσεων και Απασχόλησης και της Επιτροπής Περιφερειακής Πολιτικής καθώς επίσης και τη γνωμοδότηση της Επιτροπής Ελέγχου του Προϋπολογισμού (έγγρ. Α4-0302/96),

Α. λαμβάνοντας υπόψη ότι, κατόπιν της Ανακοίνωσης της Επιτροπής προς το Συμβούλιο και το Κοινοβούλιο σχετικά με τις μελλοντικές προοπτικές της Συνθήκης ΕΚΑΧ (SEC(91)0407), καθώς και κατόπιν των συνεδριάσεων της 29ης Απριλίου 1991 και της 24ης Νοεμβρίου 1992 του Συμβουλίου Υπουργών Βιομηχανίας, αποφασίσθηκε να εκπνεύσει η Συνθήκη ΕΚΑΧ στις 23 Ιουλίου 2002,

B. λαμβάνοντας υπόψη τον πρωτοποριακό ρόλο της ΕΚΑΧ στην ευρωπαϊκή οικοδόμηση και τη συμβολή της στην ειρήνη στην Ευρώπη,

Γ. λαμβάνοντας υπόψη ότι η Συνθήκη ΕΚΑΧ είχε επιτύχει ένα υψηλό επίπεδο υπερεθνικότητας, ότι εχρηματοδοτείτο από έσοδα φορολογικής φύσεως και ότι επέτρεψε την ανάπτυξη ενός παρεμβατικού μηχανισμού βάσει μιας τομεακής βιομηχανικής πολιτικής επικεντρωμένης σε πολύ συγκεκριμένες οικονομικές και κοινωνικές δραστηριότητες, και θεωρώντας λυπηρό το γεγονός ότι οι ιδιαιτερότητες αυτές δεν μπόρεσαν να διαφυλαχθούν και κατά τις επόμενες φάσεις της ευρωπαϊκής οικοδόμησης,

Δ. λαμβάνοντας υπόψη ότι όλοι προσανατολισμοί που εξετάστηκαν και όλα τα σενάρια που παρουσιάστηκαν ως υποθέσεις εργασίας δεν έχουν μέχρι σήμερα καταλήξει σε καμιά επίσημη απόφαση εκ μέρους των αρμόδιων θεσμικών οργάνων και των ενδιαφερόμενων οργάνων για την μετά το 2002 περίοδο,

Ε. λαμβάνοντας υπόψη ότι, ενώ η διαδικασία απενεργοποίησης (phasing out) της Συνθήκης ΕΚΑΧ έχει εισέλθει από τον προϋπολογισμό του 1994 στην επιχειρησιακή της φάση, η Επιτροπή ακόμη δεν έχει λάβει κανένα συγκεκριμένο μέτρο για τον τρόπο ενσωμάτωσης (phasing in) των δραστηριοτήτων ΕΚΑΧ στον γενικό προϋπολογισμό, αφετέρου δε έχει αρχίσει να επιβραδύνει τις χρηματοπιστωτικές δραστηριότητες ΕΚΑΧ,

ΣΤ. λαμβάνοντας υπόψη ότι, με την εκπνοή της Συνθήκης ΕΚΑΧ, ορισμένες από τις δραστηριότητες που εκτελούνται δυνάμει της εν λόγω Συνθήκης δεν θα πάψουν αυτομάτως να είναι αναγκαίες και ότι υπάρχει κίνδυνος να μην έχουν αντίστοιχο σκέλος στις κοινοτικές πολιτικές που η Ένωση θα εφαρμόσει από εκείνη τη στιγμή και μετά,

Ζ. λαμβάνοντας υπόψη ότι το Ευρωπαϊκό Κοινοβούλιο, στο ψήφισμά του της 17ης Μαϊου 1995 ((EE C 151 της 19.6.95, σελ. 96)) για τη λειτουργία της Συνθήκης περί Ευρωπαϊκής Ένωσης εν όψει της Διακυβερνητικής Διάσκεψης του 1996, υλοποίηση και ανάπτυξη της Ένωσης, είχε τονίσει στην παράγραφο 14 (i) ότι πρέπει οι υπάρχουσες Συνθήκες να ενοποιηθούν μέσω της απέυθείας ενσωμάτωσης των χρήσιμων διατάξεων των Συνθηκών ΕΚΑΧ και ΕΚΑΕ στην ενοποιημένη Συνθήκη,

Η. λαμβάνοντας υπόψη ότι η Επιτροπή, ως διάδοχος της Ανωτάτης Αρχής και ως αρμόδια δημοσιονομική αρχή για την ΕΚΑΧ, είχε αναλάβει από το 1973 ((Δήλωση Cheysson: συνεδρίαση της 11.12.1973)) την υποχρέωση να λάβει υπόψη της τη γνωμοδότηση του Κοινοβουλίου για τον επιχειρησιακό προϋπολογισμό,

Θ. λαμβάνοντας υπόψη ότι, από το 1973, το Κοινοβούλιο γνωμοδοτεί επί του επιχειρησιακού προϋπολογισμού της ΕΚΑΧ,

1. κρίνει συνεπώς ότι, ως νομοθετική και δημοσιονομική αρχή, είναι απαραίτητο να συμμετάσχει και αυτό στενά στις διαπραγματεύσεις για την ενσωμάτωση των δραστηριοτήτων ΕΚΑΧ[semigr ]

2. επαναλαμβάνει τη θέση του, ότι όλες οι φάσεις ενσωμάτωσης (phasing in) των δραστηριοτήτων ΕΚΑΧ στο γενικό προϋπολογισμό θα πρέπει να εκτελεσθούν σε πλήρη αντιστοιχία με τις φάσεις απενεργοποίησης (phasing out), ώστε να μπορεί η αρμόδια δημοσιονομική αρχή να παρακολουθεί κάθε χρόνο την ορθή αντιστοίχιση των φάσεων[semigr ]

3. υπενθυμίζει ότι η απενεργοποίηση πρέπει να αφορά τόσο τις ερευνητικές δραστηριότητες ΕΚΑΧ όσο και τις κοινωνικού χαρακτήρα δραστηριότητες, και ιδιαίτερα τις διευκολύνσεις πρόωρης συνταξιοδότησης και κοινωνικής κατοικίας, καθώς και τις δραστηριότητες περιφερειακού χαρακτήρα, όπως ειδικότερα οι ενισχύσεις επανεξειδίκευσης, που μέχρι σήμερα προβλέπονταν από τη Συνθήκη, τέλος δε την επιτήρηση των αγορών και τον έλεγχο του ανταγωνισμού[semigr ]

4. υπενθυμίζει τη θέση του υπέρ των κοινωνικών μέτρων και των μέτρων επανεξειδίκευσης και θεωρεί ότι τα μέτρα αυτά πρέπει να εξακολουθήσουν να υπάγονται στους Στόχους 2, 3, 4 και 5 των Διαρθρωτικών Ταμείων, καθώς και στα προγράμματα κοινοτικών πρωτοβουλιών, βάσει όρων που απομένει να προσδιορισθούν[semigr ]

5. αποδίδει μεγάλη σημασία στις συμφωνίες περί χρηματοδότησης των κοινωνικών παρεμβάσεων στο πλαίσιο της Συνθήκης ΕΚΑΧ, λόγω της άμεσης σχέσης που ανέκαθεν αυτές δημιουργούσαν μεταξύ του κοινοτικού και του τοπικού επιπέδου, βελτιώνοντας την αποτελεσματικότητα των ευρωπαϊκών ενισχύσεων σε σχέση με τους επιδιωκόμενους στόχους, και υποστηρίζει τη χρησιμότητα της δράσης του Ιδρύματος Paul Finet, του οποίου πρέπει να διαφυλαχθεί η βοήθεια που παρέχει σε οικογένειες που πλήττονται από ατυχήματα στον τομέα της εξόρυξης[semigr ]

6. ελπίζει ότι η εξαγγελθείσα για την άνοιξη του 1996 έκθεση της Επιτροπής θα εξετάζει συγκεκριμένα το θέμα των μελλοντικών προοπτικών των συνοδευτικών κοινωνικών μέτρων της ΕΚΑΧ και της ενσωμάτωσής τους σε άλλους ενδεδειγμένους μηχανισμούς της ΕΕ[semigr ]

7. θεωρεί ότι με την εκπνοή της Συνθήκης θα βρεθούν σε εκκρεμότητα τα προβλήματα που καλύπτονται σήμερα από τις χρηματοπιστωτικές δραστηριότητες που προβέπονται από τη Συνθήκη και ότι, για το λόγο αυτό, είναι ανάγκη να σχεδιασθούν οι κατάλληλοι μηχανισμοί για να συνεχισθεί η δράση της ΕΚΑΧ υπέρ των περιοχών που εξαρτώνται από τους δυο συγκεκριμένους βιομηχανικούς κλάδους και υπέρ των εργαζομένων σε αυτούς[semigr ]

8. θεωρεί ότι τα Διαρθρωτικά Ταμεία, στον ίδιο βαθμό με τις κοινοτικές πρωτοβουλίες Rechar, Resider και Adapt, παίζουν σπουδαίο ρόλο για την αλλαγή επαγγελματικών προσανατολισμών στις περιοχές που εξαρτώνται από τις βιομηχανίες του άνθρακα και του χάλυβα και υπενθυμίζει, στο πλαίσιο αυτό, την απόφασή του, που περιέχεται στο ψήφισμά του της 28ης Μαρτίου 1996 του περί αύξησης του κονδυλίου εκείνου του προϋπολογισμού που αφορά την κοινοτική πρωτοβουλία Rechar ΙΙ μέχρι το 1999[semigr ]

9. πιστεύει ότι η κατάργηση των παρεμβάσεων υπέρ της βιομηχανικής αναδιάρθρωσης θα μπορούσε να έχει αρνητικές συνέπειες για τις περιοχές εκείνες που εξαρτώνται από τους αντίστοιχους βιομηχανικούς κλάδους και θεωρεί εφικτό το σχεδιασμό ενός χρηματοπιστωτικού μηχανισμού που θα ανακουφίζει από τις συνέπειες αυτών των αναδιαρθρώσεων, βάσει της αρχής της οικονομικής και κοινωνικής συνοχής, και που θα χρηματοδοτείται από τη βιομηχανική πολιτική του προϋπολογισμού της Ένωσης (Κατηγορία 3 των Δημοσιονομικών Προοπτικών)[semigr ]

10. υπενθυμίζει το σπουδαίο ρόλο της έρευνας, τόσο σε γενικό όσο και σε κοινωνικό και τομεακό επίπεδο, και αναγνωρίζει τη σημασία του να διαφυλαχθούν τα ανεγνωρισμένα πλεονεκτήματα της Συνθήκης ΕΚΑΧ σε θέματα ανάπτυξης της έρευνας, μέσω:

- μιας εσωτερικής συντονιστικής δομής χαμηλού κόστους[semigr ]

- ενός κοινοτικού δικτύου ερευνητικών κέντρων και εμπειρογνωμόνων, εργαζομένων πάνω σε συντονισμένα προγράμματα, ώστε να αποφεύγονται οι επικαλύψεις[semigr ]

- μιας έμπρακτης αξιολόγησης των πολλαπλασιαστικών αποτελεσμάτων της έρευνας επί των βιομηχανιών άνθρακα και χάλυβα και επί της υγείας και της ασφάλειας στον χώρο εργασίας[semigr ]

11. θεωρεί ότι οι προβλεπόμενες από τη Συνθήκη ΕΚΑΧ, και ειδικότερα από το άρθρο 55, δραστηριότητες είναι λογικό να μπορέσουν να συνεχιστούν μέσα από τον κυριότερο ερευνητικό μηχανισμό της Ένωσης, δηλαδή το ερευνητικό πρόγραμμα-πλαίσιο, και γι' αυτό υποστηρίζει την πρόταση περί ενσωμάτωσης των ερευνητικών δραστηριοτήτων του πεδίου της Συνθήκης ΕΚΑΧ σε ορισμένα από τα ειδικά προγράμματα του εν λόγω προγράμματος-πλαισίου, κατά τρόπο τέτοιον ώστε να αποφευχθούν οι επικαλύψεις και να συγκεντρωθούν οι ευθύνες εντός της Επιτροπής[semigr ]

12. εφιστά πάντως την προσοχή ως προς τις αρνητικές συνέπειες που μια τέτοια ενσωμάτωση πιθανόν να έχει για την κατηγορία 3 του κοινοτικού προϋπολογισμού, δεδομένου ότι το 60,9% των πιστώσεων της κατηγορίας αυτής δόθηκαν κατά το 1995 για δράσεις απορρέουσες από την εφαρμογή του τέταρτου ερευνητικού προγράμματος-πλαισίου, η δε Επιτροπή εκτιμά ότι μόνο το 15% των πιστώσεων που αφορούν ερευνητικά προγράμματα στον τομέα του χάλυβα και το 50% των πιστώσεων που αφορούν ερευνητικά προγράμματα στον τομέα του άνθρακα αντιστοιχούν στις πιστώσεις του τέταρτου ερευνητικού προγράμματος- πλαισίου[semigr ]

13. ζητεί συνεπώς από την Επιτροπή να του διαβιβάσει τόσο τον κατάλογο των κριτηρίων του τέταρτου προγράμματος-πλαισίου όσο και τα στοιχεία εκείνα του πέμπτου προγράμματος-πλαισίου που έχουν ήδη οριστικοποιηθεί, και να υποβάλει συγκεκριμένη πρόταση για τα ερευνητικά εκείνα προγράμματα της ΕΚΑΧ τα οποία, βάσει του καταλόγου αυτού, δεν θα πληρούν τα εν λόγω κριτήρια[semigr ] η αξιολόγηση αυτή θα πρέπει να λάβει υπόψη το στοιχείο συγχρηματοδότησης των σημερινών ερευνητικών δραστηριοτήτων ΕΚΑΧ[semigr ]

14. επιμένει ότι πρέπει να βρεθούν σύντομα λύσεις για την ενσωμάτωση του συγκεκριμένου πεδίου των κοινωνικών ερευνητικών δραστηριοτήτων, ώστε αυτές να μπορέσουν να συνεχιστούν σωστά μέσω των υπαρχόντων δημοσιονομικών πόρων της κατηγορίας 3 των δημοσιονομικών προοπτικών[semigr ]

15. θεωρεί απαραίτητο να επιδειχθεί η μέγιστη σύνεση ως προς το ρυθμό σταδιακής εγκατάλειψης των χρηματοπιστωτικών δραστηριοτήτων της ΕΚΑΧ και τάσσεται υπέρ της ενσωμάτωσης των τομέων αυτών στη Συνθήκη της ΕΕ[semigr ] εκφράζει τις ανησυχίες του ειδικότερα σε σχέση με την προβλεπόμενη για το 1997 αναθεώρηση του κώδικα ενισχύσεων, καθώς και σε σχέση με τη διακοπή του προγράμματος χαμηλότοκων στεγαστικών δανείων μετά το 1997[semigr ]

16. ζητεί από την Επιτροπή να υποβάλει, πριν από τη δημοσιονομική διαδικασία ΕΚΑΧ για το έτος 1998, συγκεκριμένες προτάσεις για την εφαρμογή των τομεακών μέτρων, ώστε οι δραστηριότητες οι εκτελούμενες κατ' εφαρμογή της Συνθήκης ΕΚΑΧ να μπορέσουν να συνεχιστούν και μετά το έτος 2002, μέσω των υπαρχόντων μηχανισμών, όπως π.χ. τα Διαρθρωτικά Ταμεία - συμπεριλαμβανομένου του Στόχου 4 του ΕΚΤ -, οι κοινοτικές πρωτοβουλίες, τα ερευνητικά προγράμματα-πλαίσια, ή και μέσω νέων μηχανισμών[semigr ]

17. αναθέτει στην Επιτροπή Προϋπολογισμών να προτείνει, στο πλαίσιο των επόμενων δημοσιονομικών διαδικασιών, την εγγραφή στα οικεία κονδύλια του προϋπολογισμού των πιστώσεων εκείνων που είναι απαραίτητες για τη συνέχιση των δραστηριοτήτων ΕΚΑΧ[semigr ]

18. ζητεί από την Επιτροπή να του διαβιβάσει το συντομότερο δυνατόν την εξαγγελθείσα για την άνοιξη του 1996 μελέτη που θα παρέχει μια λεπτομερή ανάλυση της σημερινής κατάστασης και των μέχρι την ημερομηνία εκπνοής της Συνθήκης προοπτικών σχετικά με τα αποθεματικά ΕΚΑΧ, συμπεριλαμβανομένων και των ακίνητων ιδιοκτησιών[semigr ]

19. καλεί την Επιτροπή, λαμβάνοντας υπόψη ορισμένες προτάσεις του Κοινοβουλίου, να περιλάβει στη μελέτη αυτή τα στοιχεία που απαιτούνται ούτως ώστε να αρθούν οι νομικές αβεβαιότητες σχετικά με το οικονομικό υπόλοιπο[semigr ]

20. ζητεί από την Επιτροπή να του διαβιβάσει όλα τα στοιχεία για τη συνέχιση των δανειοληπτικών και δανειοδοτικών δραστηριοτήτων που πρόκειται να διακοπούν το έτος 2019, καθώς και για ενδεχόμενη μεταφορά τους μετά το 2002, μαζί με διευκρινίσεις ως προς τη θεσμική κάλυψη που προτίθεται να τους δώσει[semigr ]

21. καλεί την Επιτροπή να αποκαταστήσει τη διαφάνεια όσον αφορά τα περιουσιακά στοιχεία της ΕΚΑΧ και να υποβάλει προτάσεις για τη μελλοντική χρησιμοποίησή τους (συμπεριλαμβανομένων των ταμείων εγγυήσεων, των ειδικών και των συνταξιοδοτικών ταμείων)[semigr ]

22. ζητεί από την Επιτροπή να κάνει μια συγκριτική ανάλυση των δανείων επανεξειδίκευσης (άρθρο 56) με επιδότηση επιτοκίων, που θα μπορούσαν να μειωθούν σταδιακά ή και να καταργηθούν, και των ανάλογων μηχανισμών που θεσπίστηκαν με τις διασκέψεις κορυφής της Κοπεγχάγης και του Εδιμβούργου[semigr ]

23. τονίζει τον ιδιαίτερα σημαντικό ρόλο της έρευνας εν γένει, ως παράγοντα ανταγωνιστικότητας των ευρωπαϊκών επιχειρήσεων των τομέων του άνθρακα και του χάλυβα, όπως επίσης και τον ιδιαίτερα θετικό ρόλο της κοινωνικής έρευνας, που θα πρέπει να αναπτυχθεί περαιτέρω[semigr ]

24. υπενθυμίζει στην Επιτροπή το αίτημά του για την πραγματοποίηση μιας μελέτης σχετικά με τους ενδεχόμενους μηχανισμούς μερικής ή πλήρους ενσωμάτωσης των ερευνητικών δραστηριοτήτων στο πρόγραμμα-πλαίσιο, καθώς και σχετικά με τη δυνατότητα αντιστοίχισης των μέχρι σήμερα παρεχομένων στο πλαίσιο της ΕΚΑΧ ενισχύσεων κοινωνικού και περιφερειακού χαρακτήρα με τις τις εκτελούμενες στο πλαίσιο του ΕΚΤ δράσεις, συμπεριλαμβανομένου του Στόχου 4 και των Διαρθρωτικών Ταμείων εν γένει[semigr ]

25. κρίνει ότι, λόγω της προβλεπόμενης για το 1999 αναθεώρησης των Διαρθρωτικών Ταμείων και της δέσμευσης που ανέλαβε η Επιτροπή, δυνάμει του άρθρου 25 της Διοργανικής Συμφωνίας, να υποβάλει προτάσεις για νέες δημοσιονομικές προοπτικές πριν από την 1η Ιουλίου 1998, θα πρέπει η Επιτροπή να λάβει υπόψη της τις δυο αυτές προθεσμίες και να υποβάλει ρεαλιστικές προτάσεις προς αυτή την κατεύθυνση[semigr ]

26. καλεί την Επιτροπή να διευκρινίσει τον τρόπο με τον οποίο προτίθεται να διασφαλίσει τη μεταβατική φάση των τομέων του άνθρακα και του χάλυβα στις χώρες της Κεντρικής και Ανατολικής Ευρώπης μέσω των προγραμμάτων PHARE και TACIS[semigr ]

27. καλεί το Συμβούλιο να λάβει υπόψη του τα στοιχεία αυτά κατά την προπαρασκευή των διαπραγματεύσεων για την ένταξη των ανωτέρω χωρών και να ενημερώσει το Κοινοβούλιο εγκαίρως[semigr ]

28. κρίνει ότι πρέπει να αρχίσει ήδη από τώρα μια συνεννόηση μεταξύ των αρμοδίων κοινοτικών οργάνων σχετικά με τον τρόπο χρησιμοποίησης των υπόλοιπων στοιχείων ενεργητικού, ανεξάρτητα από το ύψος της αξίας τους[semigr ]

29. θεωρεί ότι το υπόλοιπο αυτών των ποσών πρέπει να περιέλθει στην Ευρωπαϊκή Ένωση, και ότι αυτή μπορεί να αναθέσει την πλήρη ή μερική διαχείρισή τους σε ένα ελεγχόμενο από αυτήν όργανο[semigr ]

30. δηλώνει ότι προτιμά, μετά την εκπνοή της Συνθήκης, να διεκπεραιώνονται οι εναπομένουσες δραστηριότητες από τις κοινοτικές υπηρεσίες[semigr ]

31. υπογραμμίζει εν προκειμένω ότι είναι απαραίτητο να προβλεφθεί η σταδιακή μείωση των προβλεπόμενων διοικητικών δαπανών από το πλαίσιο ετήσιων αναγκών των επιχειρησιακών προϋπολογισμών της ΕΚΑΧ ενόψει της λήξεως της Συνθήκης το 2002[semigr ]

32. αναγνωρίζει ότι ορισμένες δραστηριότητες, και ειδικότερα οι ερευνητικές, πιθανόν να απαιτήσουν ένα χαλαρότερο οργανωτικό πλαίσιο, υποκείμενο πάντως σε πολιτικό και δημοσιονομικό έλεγχο[semigr ]

33. καλεί την Επιτροπή να επεξεργασθεί μία μελέτη, με σκοπό τη δημιουργία ενός ευρωπαϊκού οργανισμού για την έρευνα στους τομείς του άνθρακα και του χάλυβα, με βάση τα εξής κριτήρια:

- το κεφάλαιο του ιδρύματος/υπηρεσίας αυτής αποτελείται από εναπομένουσες πιστώσεις της ΕΚΑΧ και η δικαιοδοσία του εμπίπτει στις διακριτικές εξουσίες της Ένωσης[semigr ]

- οι ετήσιοι τόκοι του κεφαλαίου αυτού θα καταβάλλονται στον προϋπολογισμό της Ένωσης όπου θα καταχωρούνται στα έσοδα[semigr ]

- οι διοικητικές και οι λειτουργικές δαπάνες θα εγγράφονται στον προϋπολογισμό και θα υπόκεινται στην ετήσια δημοσιονομική διαδικασία[semigr ] σύμφωνα με τα άρθρα 203 και 206 της Συνθήκης ΕΚ[semigr ]

- στον οργανισμό αυτό ανατίθεται η διαχείριση των κεφαλαίων, καθώς και οι ερευνητικές συμβάσεις[semigr ]

- οι τόκοι του κεφαλαίου του ιδρύματος/υπηρεσίας θα διατίθενται για τη συγχρηματοδότηση των πολυετών προγραμμάτων στον τομέα της έρευνας για τον άνθρακα και το χάλυβα, σε αναλογία ενός τρίτου προς δύο τρίτα, καθώς και για τη συγχρηματοδότηση ερευνών και μελετών για την κοινωνική κατάσταση[semigr ]

- το διευθυντικό όργανο του ιδρύματος θα συντίθεται από τα μέλη της πρώην «Συμβουλευτικής Επιτροπής» της ΕΚΑΧ καθώς και από εκπροσώπους της Επιτροπής[semigr ]

34. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.